****

**Република Србија**

**БОРСКИ УПРАВНИ ОКРУГ**

**Број: 000088342 2025 41115 000 000 051 001**

**Датум:15.01.2025.године**

**Б о р**

**ИЗВЕШТАЈ О РАДУ НАЧЕЛНИКА, САВЕТА И СТРУЧНЕ СЛУЖБЕ**

**БОРСКОГ УПРАВНОГ ОКРУГА**

У Борском управном округу из делокруга Стручне службе за опште послове су се обављали послови који се односе на:

1. остваривање сарадње са органима државне управе и локалне самоуправе
2. стручну и технички потпору начелнику Управног округа и обављање послова заједничких свим окружним подручним јединицама органа државне управе
3. планирање извршења буџета и квота
4. израду захтева за преузимање обавеза
5. захтева за плаћање и трансфер средстава
6. контролу расхода
7. обраду плаћања и евидентирања трошкова
8. финансијско извештавање о оствареним приходима и извршеним расходима
9. прикупљање и контролу података за обрачун плата запослених
10. састављање анализа, извештаја и информација
11. израда годишњег плана навабки и достављање годишњег и тромеечних извештаја Управи за јавне набавке и Државној ревизорској инстируцији
12. израда Предлога финансијског плана за израду Закона о буџету Републике Србије за 2025.године и пројекција за 2026. и 2027. годину
13. спровођење поступка јавних набавки које су планиране за 2024. годину (централизоване јавне набавке)
14. набавку, чување и издавање канцеларијског и другог потрошног материјала
15. пријем, евидентирање поднесака заинтересованих странака преко система е писарнице надлежних републичким органима на даље поступање у оквиру надлежнсоти, дактилографски послови и послови умножавања материјала
16. текуће одржавање и други послови од заначаја за рад и нормално функционисање управног округа.

У Борском управног округу је запослено 3 (три) државна службеника и 3 (три) намештеника чиме су попуњена сва радна места предвиђена Правилником о унутрашњем уређењу и систематизацији радних места. У децембру месецу 2024. године један државни службеник је стекао право на старосну пензију, чиме је извршилачко радно место за канцеларијске послове у звању референта упражњено. У јануару месецу 2025. године биће покренута законом прописана процедура за спровођење јавног конкурса за попуњавање овог радног места.

Финансијска служба Борског управног округа у оквиру редовних активности је сачинила 430 захтева за плаћање, 3 захтев за промену апропријације, 5 захтева за промену квоте, 73 поднете пореске пријаве и доставила је 4 периодична извештаја Министарству финансија о извршењу буџета.

Финансијска служба Борског управног округа у 2024. години израдила је финансијски извештај за 2023. годину и сачињен је извештај за извршење буџета за период јануар-децембар 2023 године, направљен је план за извршење буџета за 2024. годину, који је кроз систем Спири достављен Министарству финансија Управи за трезор.

Стручна служба је у току године месечно достављала извештаје Служби за управљање кадровима који се односе на број и структуру државних службеника и намештеника.

Стручна служба је сачинила и доставила годишњи извештај о јавним набавкама, као и План јавних набавки за 2024. годину.

У јануару месецу 2024. године стручна служба округа израдила је годишњи извештај о раду начелника, стучне службе и Савета Борског управног округа, за 2023. годину.

У Стручној служби су праћени резултати рада као и степен самосталности у раду, стваралачке способности запослених, предузимљивост у раду, прецизност као и квалитет сарадње са осталим запосленима и странкама, а све у циљу што реалнијег вредновања рада државних службеника у 2024.години.

Писарница Борског управног округа је започела са евидентирањем предмета у е писарницу.

Писарница заводи представке, пријаве радова и сва друга акта заитересованих страниака и доставља их кроз е писарницу надлежним државним ораганима на поступање у оквиру надлежности.

У 2024. години настављени су радови на одржавању пословног простора у згради Борског управног округа и пословног простора Окружних подручних јединица у Кладову и Неготину који су умногоме побољшали услове за рад запослених.

У 2024. години Борски управни округ је прешао на спровођење набавке добара и услуга преко централизованих јавних набавки које спроводи Управа за заједничке послове републичких органа, па су на тај начин закључени уговори за снабдевање електричном енергијом, фиксну телефонију, осигурање запослених и за набавку тонера и кертриџа за штамаче које поседује Борски уравни округ и окружне подручне јединице – републичке инспекције које раде за територију Борског управног округа.

У 2024. години запослени у Стручној служби Борског управног округа похађали су обуке (вебинаре) он лајн, из области метеријално финансијсих послова као и обуке које су релизоване у циљу савладавања новог програма е писарнице.

Састанци са начелницима, шефовима одсека или делегираним инспекторима су се одржавали перидоично а све у складу са потребама, као и седнице Савета Борског управног округа.

Борски управни округ је у складу са финансијским могућностима у 2024.години излазио у сусрет потребама инспектора за одржавањем опреме за саобраћај, као и потребама за канцеларијским материјалом и одржавањем административне опреме и простора у коме раде.

Поред седница Савета Борског управног округа, начелник је редовно током године више пута одржавао састанке са представницима локалних самоуправа. Такође је релизовао посете осталим државним органима на територији Борског управног округа а све у циљу унапређења сарадње рада свих државнх органа.

У 2024. години стручна служба Борског управног округа је пружала стручну и административну подршку раду Окружног штаба за ванредне ситуације – Одељењу Бор., седнице су одржаване у простору Борског управног округа. Такође су одржавани редовни састанци и са представниима Министарства одбране, односно са представницима Центра Министарства одбране Бор, као и са представницима Полицијске управе Бор, тужилаштва, судова, домова здравља и школа са територије Борског управног округа.

У 2024. гдини начелник округа је са представницима Одељења за ванредне ситуације за Борски управни округа обилазио критичне тачке на територији Борског управног округа након чега се приступало решавању уочених проблема.

У 2024. години начелник округа је са Стручном службом узео учешће у активностима компаније Зи Ђин Копер која је стипендирала најбоље ученике средњих школа са територије Борског управног округа. Ове активности су спроведене уз подршку начелника и стручне службе Борског управног округа. Округ је био укључен и у остале друштвено и социјално одговорне активности компаније.

У складу са овим активностима начелник Борског управног округа, мр Владимир Станковић одржао је радни састанак са представником комапаније господином Ган Јонггангом, замеником генералног директора Сербиа Зијин Мининг. У предходном периоду појавио се проблем за мештане Метовнице који живе поред реке Тимок. Река је у једном делу променила правац и угрозила преко 40 хектара обрадиве површине коју су мештани користили у пољопривредним радовима. Њиховом инициајтивом обратили су се начелнику и Окружном штабу за ванредне ситуације, а разматрани проблем решив је само уз помоћ велике компаније која поседује ресурсе попут великих машина и материјала.

Компанија Сербиа Зијин Мининг и њен представник господин Ган Јонгганг одлучили су да помогну у решавању овог проблема. Издвојена су озбиљна средства како би велике машине решиле овај проблем. Ган Јонгганг, заменик генералног директора Сербиа Зијин Мининг нагласио је да су они као компанија спремни да се укљуће у решавање и других проблема. Начелник Борског управног округа мр Владимир Станковић се захвалио господину Гану у име свих мештана Метовнице и нагласио да је и у предхом периоду имао изузетну сарадњу са компанијом Сербиа Зијин Мининиг.

У марту месецу 2024. године у просторијама Борског управног округа одржана је свечана седница поводом Светског дана цивилне заштите којом је председавао начелник Борског управног округа у присуству представника ватрогасно-спасилачке бригаде, представника Центра министарства одбране Бор, представника локалних самоуправа и начелника градског и општинских штабова за ванредне ситуације града Бора и општина Неготин,, Мајданпек ии Кладово. Светски дан цивилне заштите, 1 март, има за циљ указивање на втални значај и улогу служби цивилне заштите у случају свих типова нестрећа, катастрофа и суочавању са њима, као и да се ода признање за њихове напоре, жртве и подвиге. Цивилна заштита представља организован одговор државе на опасности које угрожавају становништво, материјална добра и животну средину у случају ванредних ситуација, које превазилазе могућности редовног деловања надлежних органа. Међународна организација за цивилну одбрану, која промовише рад служби цивилне заштите широм света и указује на значај њихове сарадње и потребе солидарности у заједничкој борби, је, на Генералној скупштини 1990. године установила 1. март као Светски дан цивилне заштите.

У организацији Техничког факултета у Бору и Борског управног округа у петак 05. априла 2024. године одржана је промоција националног пројекта: Такмичење за најбољу технолошку иновацију у Републици Србији. Проф. др Драган Повреновић, кооридинатор Такмичења 2005-2024 са Тенолошко -металуршког факултета у Београду презентовао је досадашње резултате овог пројекта, као и информације о новим позивима који су упућени средњошколцима и студентима, привредницима и мештанима села. Рок за пријаву иновативних идеја у оквиру категорија Реализоване иновације и Иновативно село је 05.мај.

У мају месецу 2024.године Начелник Борског управног округа мр Владимир Станковић, примио је новог Генералног конзула Републике Румуније са седиштем у Зајечару, госпођу Миоару Штефан. Обе стране изразиле су међусобно поштовање и велику жељу за успесима у предстојећој сарадњи. Начелник мр Владимир Станковић, посебно се захвалио госпођи Миоари Штефан на показаној иницијативи и одвојеном времену како би посетила седиште Борског управног округа.

Начелник Борског управног округа, мр Владимир Станковић, присуствовао је 18.10.2024. године војној свечаности поводом обележавања дана Тимочке бригаде у касарни „Никола Пашић“ у Зајечару. Поводом празника, сумирани су резултати рада ове бригаде и најистакнутијим појединцима уручене су награде и похвале.

У новембру месецу 2024. године у просторијама Борског управног округа, начелник мр Владимир Станковић одржао је радни састанак са начелником Зајечарског управног округа Владаном Пауновићем и Наташом Јовановић директорком Јавног предузећа за изградњу и експлоатацију регионалног водосистема „Боговина“ Бор у вези реализације пројекта Боговинског водозахвата.

Начелник Борског управног округа, мр Владимир Станковић, присуствовао је 27.11.2024. године свечаности организованој поводом Дана државности Румуније од стране Генералног конзулата Румуније у Зајечару. Домаћин скупа била је Миоара Штефан, генерални конзул. Пријему су присуствовали начелници Зајечарског и Пиротског округа, председници локалних самоуправа, као и већи број представника различитих институција.

На крају 2024. године одржан је и заједнички састанак са представницима окружних подручних јединица –републичких инспекција Борског управног округа на коме су сумирани резултати рада у 2024. години, а такође су разматрани и планови за рад у 2025. години као и могућности да Борски управни округ настави добру сарадњу са представницима Окружних подручних јединица а све у циљу њиховог ефикаснијег и бољег рада.

**НАЧЕЛНИК БОРСКОГ**

**УПРАВНОГ ОКРУГА**

**Мр Владимир Станковић**